ระเบียบคณะกรรมการกำกับกิจการพลังงานระเบียบคณะกรรมการกำกับกิจการพลังงานว่าด้วยการงบประมาณและการจัดการทรัพย์สินของสำนักงานคณะกรรมการกำกับกิจการพลังงานพ.ศ. ๒๕๕๑ เพื่อให้การบริหารและจัดการงบประมาณและทรัพย์สินของสำนักงานคณะกรรมการกำกับกิจการพลังงานเป็นไปโดยอิสระตามบทบัญญัติแห่งพระราชบัญญัติการประกอบกิจการพลังงาน พ.ศ. ๒๕๕๐อาศัยอำนาจตามความในมาตรา๓๓ (๗) แห่งพระราชบัญญัติการประกอบกิจการพลังงาน พ.ศ. ๒๕๕๐อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา๒๙ ประกอบกับมาตรา ๓๓ มาตรา ๔๑ มาตรา ๔๒ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกำกับกิจการพลังงานจึงวางระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบคณะกรรมการกำกับกิจการพลังงานว่าด้วยการงบประมาณและการจัดการทรัพย์สินของสำนักงานคณะกรรมการกำกับกิจการพลังงานพ.ศ. ๒๕๕๑ข้อ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้คณะกรรมการ หมายความว่าคณะกรรมการกำกับกิจการพลังงานเลขาธิการ หมายความว่าเลขาธิการสำนักงานคณะกรรมการกำกับกิจการพลังงานสำนักงาน หมายความว่าสำนักงานคณะกรรมการกำกับกิจการพลังงานปีงบประมาณ หมายความว่า ระยะเวลาตั้งแต่วันที่ ๑ตุลาคมของปีหนึ่งถึงวันที่ ๓๐ กันยายนของปีถัดไป และให้ใช้ปี พ.ศ.ที่ถัดไปนั้นเป็นชื่อสำหรับปีงบประมาณนั้นงบประมาณรายจ่าย หมายความว่าจำนวนเงินอย่างสูงที่อนุญาตให้จ่ายหรือก่อหนี้ผูกพันได้ตามวัตถุประสงค์และระยะเวลาที่กำหนดจากรายได้หรือทรัพย์สินของสำนักงานรายงานประจำปีของสำนักงาน หมายความว่ารายงานการรับและการใช้จ่ายเงินที่ไม่ต้องนำส่งคลังเป็นรายได้แผ่นดินผลการดำเนินงานของคณะกรรมการ สำนักงาน และกองทุนพัฒนาไฟฟ้าในปีที่ผ่านมาเหตุผลการตัดสินใจในเรื่องต่าง ๆ รวมทั้งงบการเงิน บัญชีทำการและรายงานของผู้สอบบัญชี และแผนงานที่จะดำเนินการในภายหน้าของคณะกรรมการ สำนักงาน และกองทุนพัฒนาไฟฟ้าข้อ๔ หลักเกณฑ์และวิธีปฏิบัติเกี่ยวกับการงบประมาณที่มิได้กำหนดไว้ในระเบียบนี้ให้ปฏิบัติตามมติคณะกรรมการข้อ๕ ให้ประธานกรรมการกำกับกิจการพลังงานรักษาการตามระเบียบนี้และมีอำนาจวินิจฉัยปัญหาเกี่ยวกับการปฏิบัติตามระเบียบนี้หมวด ๑การจัดทำงบประมาณ ข้อ๖ ให้เลขาธิการจัดทำแผนการดำเนินงานงบประมาณรายจ่ายและประมาณการรายได้ประจำปีงบประมาณของสำนักงานรวมทั้งแผนการกำหนดอัตราค่าธรรมเนียมและผลประโยชน์อื่นอันได้มาจากการดำเนินงานตามอำนาจหน้าที่ของสำนักงานโดยคำนึงถึงเป้าหมาย ผลผลิต ผลลัพธ์ และผ่านความเห็นชอบของคณะกรรมการเสนอเพื่อขอความเห็นชอบจากคณะรัฐมนตรีในกรณีที่รายได้ของสำนักงานมีจำนวนไม่พอสำหรับค่าใช้จ่ายในการดำเนินงานและไม่สามารถหาเงินจากแหล่งอื่นได้ให้เลขาธิการจัดทำคำของบประมาณรายจ่ายของปีงบประมาณที่ขอรับการสนับสนุนโดยความเห็นชอบของคณะกรรมการเสนอต่อรัฐมนตรีเพื่อเสนอคณะรัฐมนตรี เพื่อจัดสรรเงินอุดหนุนทั่วไปของสำนักงานไว้ในร่างพระราชบัญญัติงบประมาณรายจ่ายประจำปีหรือร่างพระราชบัญญัติงบประมาณรายจ่ายเพิ่มเติมแล้วแต่กรณีหลักเกณฑ์วิธีการ และระยะเวลาในการจัดทำคำของบประมาณให้เป็นไปตามที่เลขาธิการกำหนดข้อ๗ งบประมาณรายจ่ายจำแนกเป็น ๕ประเภทดังต่อไปนี้(๑) รายจ่ายด้านบุคลากร(๒) รายจ่ายในการจัดการและบริหารสำนักงาน(๓) รายจ่ายที่เป็นงบลงทุน(๔) รายจ่ายที่เป็นเงินอุดหนุน(๔) รายจ่ายอื่น ๆค่าใช้จ่ายใดจะจำแนกเป็นรายจ่ายประเภทใดให้เป็นไปตามที่เลขาธิการกำหนดหมวด ๒การบริหารงบประมาณและการจัดการทรัพย์สิน ข้อ๘ ให้เลขาธิการมีอำนาจหน้าที่จัดสรรและรับผิดชอบในการจ่ายเงินหรือก่อหนี้ผูกพันให้เป็นไปตามแผนการดำเนินงานและแผนการใช้งบประมาณรายจ่ายข้อ๙ รายจ่ายด้านบุคลากรรายจ่ายในการจัดการและบริหารสำนักงานและรายจ่ายอื่นให้ถัวจ่ายระหว่างประเภทของงบประมาณรายจ่ายได้ข้อ๑๐ ให้เลขาธิการมีอำนาจอนุมัติให้โอนหรือเปลี่ยนแปลงรายการงบประมาณในงบรายจ่ายใดๆ ดังต่อไปนี้(๑) เพิ่ม หรือลดจำนวนหรือเปลี่ยนแปลงรายละเอียดของรายการครุภัณฑ์หรือสิ่งปลูกสร้างตามแผนการดำเนินงานและแผนการใช้งบประมาณรายจ่ายตามข้อ๖ ภายในวงเงินที่กำหนด(๒) โอนเงินเหลือจ่ายจากรายการครุภัณฑ์หรือสิ่งปลูกสร้างซึ่งได้ดำเนินการจัดซื้อจัดจ้างเรียบร้อยแล้วหรือหมดความจำเป็นไปสมทบจ่ายในกรณีรายการครุภัณฑ์หรือสิ่งปลูกสร้างที่ไม่อาจจัดหาได้เป็นรายการที่ได้รับความเห็นชอบจากคณะกรรมการแล้วทั้งนี้ให้ใช้งบประมาณไปสมทบจ่ายเพิ่มไม่เกินร้อยละยี่สิบของวงเงินที่ได้รับความเห็นชอบจากคณะกรรมการไว้แล้วในกรณีที่มีความจำเป็นเลขาธิการอาจโอนหรือเปลี่ยนแปลงประเภทรายจ่ายดังกล่าวข้างต้นทั้งนี้เพื่อแก้ไขปัญหาในการดำเนินการหรือเพื่อเพิ่มประสิทธิภาพหรือคุณภาพในการให้บริการหรือเพื่อการพัฒนาบุคลากรหรือเทคโนโลยีโดยให้คำนึงถึงความประหยัดคุ้มค่าและจะต้องแสดงเหตุผลความจำเป็นหรือความเหมาะสมได้ ทั้งนี้ ต้องไม่ทำให้เป้าหมายผลผลิตตามแผนการดำเนินงานและแผนการใช้งบประมาณรายจ่ายเปลี่ยนแปลงไปในทางที่ลดลงในสาระสำคัญข้อ๑๑ ให้สำนักงานจัดสรรงบประมาณในการดูแลบำรุงรักษา และใช้ประโยชน์ทรัพย์สินของสำนักงานตามหลักเกณฑ์และเงื่อนไขที่คณะกรรมการกำหนดข้อ๑๒ เงินหรือทรัพย์สินที่มีผู้บริจาคให้โดยมีวัตถุประสงค์ให้แยกไว้ใช้จ่ายตามวัตถุประสงค์ของผู้บริจาคข้อ๑๓ ให้สำนักงานเปิดบัญชีเงินฝากกับธนาคารของรัฐหรือธนาคารพาณิชย์ที่มีความมั่นคง และให้นำรายได้และทรัพย์สินของสำนักงานฝากเข้าในบัญชีเงินฝากประเภทรายได้ของสำนักงานประเภทต่าง ๆเพื่อประโยชน์ในการบริหารและใช้จ่ายต่อไปหมวด ๕การติดตามและรายงานผลการปฏิบัติงาน ข้อ๑๔ เมื่อสิ้นสุดปีงบประมาณให้เลขาธิการโดยความเห็นชอบของคณะกรรมการจัดทำรายงานประจำปีของสำนักงานเสนอต่อรัฐมนตรี คณะกรรมการนโยบายพลังงานแห่งชาติ รัฐมนตรี คณะรัฐมนตรีสภาผู้แทนราษฎรและวุฒิสภาให้สำนักงานเปิดเผยรายงานประจำปีของสำนักงานต่อสาธารณชนโดยนำเผยแพร่ในระบบเครือข่ายคอมพิวเตอร์ของสำนักงานโดยไม่ชักช้าประกาศ ณ วันที่ ๑๑มีนาคม พ.ศ. ๒๕๕๑ดิเรก ลาวัณย์ศิริประธานกรรมการกำกับกิจการพลังงานวัชศักดิ์/จัดทำ๑๗ มีนาคม ๒๕๕๑จุฑามาศ/ปรับปรุง๒๐ ธันวาคม ๒๕๕๙[๑] ราชกิจจานุเบกษา เล่ม ๑๒๕/ตอนพิเศษ ๕๔ ง/หน้า ๖/๑๔ มีนาคม ๒๕๕๑